Альбер Камю
Камю, Альбер ( 7. 11. 1913, Алжир, Мондови айылы — 4. 1. 1960, Франция, Вильвблевен айылы) — фр. жазуучу жана философ-экзистенциалист. Нобель сыйлыктын лауреаты (1957). Каршылык көрсөтүү кыймылынын катышуучусу. «Бөтөн адам» (1944) повестинде жашоонун абсурддуулугу ж-дөгү тема козголот. «Чума» (1947) аттуу антифашисттик роман-икаясында адамдын эң жогорку эрдиги деп тиричиликтин маанисиздигине каршы күрөштү эсептеген. «Сизиф жөнүндө миф» (1942), «Жаалданган киши» (1951) филос. чыгармаларында, «Калигула» (1944) пьесасында дүйнөдөн четтеп калбоо үчүн жасалган курулай аракеттерди көргөзөт. К-нун Чыгармачылыгында гуманисттик жана индивидуалисттик карамакаршы тенденциялар камтылган.

Байланыштуу макалалар 
 Чоочун (1942)

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Франция жазуучулары‎
Драматургдар‎
Журналисттер‎
Философтор‎
Батыш философиясы‎
Нобель сыйлыгынын лауреаттары‎
Туулгандар 1913-жылы
Өлгөндөр 1960-жылы